open-index/open-wikipedia-markdown huggingface dataset:
Νεμπόισα Κρουπνίκοβιτς

Ο **Νεμπόισα Κρουπνίκοβιτς** (σερβ. Небојша Крупниковић - Nebojša Krupniković) είναι πρώην μεσοεπιθετικός ποδοσφαιριστής από τη Σερβία, με μακροχρόνια καριέρα στην Μπουντεσλίγκα και σε άλλα πρωταθλήματα. Έχει ύψος 1,84 μ. και σταμάτησε το 2008.

## Βιογραφικό
Ο Νεμπόισα Κρουπνίκοβιτς γεννήθηκε στις 15 Αυγούστου 1973 στην πόλη Ποζέγκα (Požega) της δυτικής Σερβίας. Ξεκίνησε το ποδόσφαιρο στον Ερυθρό Αστέρα και συνέχισε στη Ραντνίσκι Βελιγραδίου. Το 1993 ήρθε στον Πανιώνιο, με τον οποίο έκανε ένα πλήρες πρωτάθλημα και αναδείχθηκε πρώτος σκόρερ του συλλόγου με 9 γκολ. Ακολούθως, επέστρεψε στον Ερυθρό Αστέρα για δυο σεζόν και στη συνέχεια περιπλανήθηκε σε διάφορες χώρες και ομάδες: Σταντάρ Λιέγης στο Βέλγιο, Γκάμπα Οζάκα Ιαπωνίας και Μπαστιά Γαλλίας. Το 1999 έπαιξε για πρώτη φορά στη Γερμανία, στην Κέμνιτσερ, για να παραμείνει ως το 2006 παίζοντας στην Μπουντεσλίγκα με το Ανόβερο και την Αρμίνια Μπίλεφιλντ. Μεσολάβησε ένα έτος στην γιαπωνέζικη Ιτσιχάρα και επέστρεψε στη Γερμανία, στην Παντερμπόρν, τελευταίο σταθμό της μακροχρόνιας περιπλάνησής του.

## Καριέρα

## Παραπομπές


## Εξωτερικοί σύνδεσμοι

* http://www.rsssf.com/tablesg/grk94.html

Κατηγορία:Σέρβοι ποδοσφαιριστές
Κατηγορία:Ποδοσφαιριστές Πανιωνίου
κ
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές Ερυθρού Αστέρα
Κατηγορία:Ποδοσφαιριστές ΣΚ Μπαστιά
Κατηγορία:Ποδοσφαιριστές Κέμνιτσερ ΦΚ
Κατηγορία:Ποδοσφαιριστές Αννόβερο 96
Κατηγορία:Ποδοσφαιριστές ΟΦΚ Βελιγραδίου
Κατηγορία:Ποδοσφαιριστές Σταντάρ Λιέγης
Κατηγορία:Ποδοσφαιριστές ΤΖΕΦ Γιουνάιτεντ Ιστιχάρα Τσίμπα
Κατηγορία:Ποδοσφαιριστές Γκάμπα Οσάκα
Φίλιππος Γ' της Ισπανίας

Ο **Φίλιππος Γ΄** (, 14 Απριλίου 1578 – 31 Μαρτίου 1621) ήταν βασιλιάς της Ισπανίας και της Πορτογαλίας, όπου κυβέρνησε ως *Φίλιππος Β΄ της Πορτογαλίας* (*Filipe II*), από το 1598 έως τον θάνατο του. Επίσης της Νάπολης, της Σικελίας, της Σαρδηνίας και δούκας του Μιλάνου.

## Βιογραφία
Γεννήθηκε στη Μαδρίτη και ήταν ο δευτερότοκος γιος (1ος από τον 4ο γάμο) του Φίλιππου Β΄ της Ισπανίας και της τέταρτης συζύγου του (και ανιψιάς του) Άννας των Αψβούργων, κόρης του Μαξιμιλιανού Β΄ της Αγίας Ρωμαϊκής Αυτοκρατορίας. 

Στην Ισπανία είναι γνωστός ως Φίλιππος Γ΄ *ο Ευσεβής*, ωστόσο η πολιτική του φήμη στο εξωτερικό ήταν πολύ αρνητική: ένας "*όχι διακεκριμένος άνδρας, ασήμαντος*", ένας "*μεμψίμοιρος μονάρχης*", του οποίου "*η μόνη αρετή βρισκόταν στην απουσία αντιπάλου*", για να παραθέσουμε την άποψη των ιστορικών Κ. Β. Ουέντζγουντ, Ρ. Στράντλινγκ και Τζ. Χ. Έλλιοττ. Ιδιαίτερα η εξάρτησή του από τον διεφθαρμένο πρωθυπουργό του, τον Φρανθίσκο Γκόμεθ δε Σαντοβάλ, Δούκα της Λέρμα, επέσυρε πολύ κριτική στην εποχή του και μετά. Για πολλούς η παρακμή της Ισπανίας μπορεί να αναζητηθεί στις οικονομικές δυσκολίες, που τέθηκαν κατά τα πρώτα έτη της βασιλείας του Φιλίππου Γ΄. Ήταν ο ηγεμόνας της Ισπανικής αυτοκρατορίας στην ακμή της· ο βασιλιάς που επέτυχε την προσωρινή ειρήνη με την Ολλανδία (1609-21) και έφερε την Ισπανία στον Τριακονταετή Πόλεμο (1618-48) με μία -αρχικά- εξαιρετικά επιτυχημένη εκστρατεία. Έτσι η βασιλεία του παραμένει μία κρίσιμη περίοδος στην ισπανική ιστορία.

## Οικογένεια
Το 1599 νυμφεύτηκε τη 2η εξαδέλφη του Μαργαρίτα των Αψβούργων, κόρη του Καρόλου Β΄ της Έσω Αυστρίας, και είχε τέκνα:
* Άννα (1601 - 1666), παντρεύτηκε τον Λουδοβίκο ΙΓ΄ της Γαλλίας.
* Μαρία (1 - 2 Φεβρουαρίου 1603)
* Φίλιππος Δ΄ (1605 - 1665), Βασιλιάς της Ισπανίας.
* Μαρία Άννα (1606 - 1646), παντρεύτηκε τον Φερδινάνδο Γ΄ της Αγίας Ρωμαϊκής Αυτοκρατορίας.
* Κάρολος (1607 - 1632), Πρίγκιπας της Ισπανίας.
* Φερδινάνδος (1609 - 1641), Καρδινάλιος.
* Μαργαρίτα Φραγκίσκη (1610 - 1617).
* Αλφόνσος Μαυρίκιος (1611 - 1612).

## Πρόγονοι


|-

|-

Κατηγορία:Βασιλείς της Ισπανίας
Κατηγορία:Βασιλείς της Σικελίας
Κατηγορία:Βασιλείς της Πορτογαλίας
Κατηγορία:Τιτουλάριοι δούκες Νέων Πατρών
Κατηγορία:Πρίγκιπες των Αστουριών
Κατηγορία:Πρίγκιπες της Χιρόνας
Κατηγορία:Δούκες του Μιλάνου
Κατηγορία:Βασιλείς της Βαλένθια
Κατηγορία:Οίκος των Αψβούργων
Τύπος Στίρλινγκ

thumb|Ο λόγος του (ln ''n''!) προς το (''n'' ln ''n'' −''n'') προσεγγίζει την μονάδα όσο το ''n'' τείνει στο άπειρο

Ο **τύπος του Στίρλινγκ** (ή **Στέρλινγκ**) δίνει μία προσέγγιση των παραγοντικών μεγάλων αριθμών και ονομάστηκε έτσι προς τιμήν του μαθηματικού Τζέιμς Στίρλινγκ. 

Ο ακριβής τύπος είναι:

:\lim_{n \rightarrow \infty} {\frac{n!}{\sqrt{2\pi n}\, \left(\frac{n}{e}\right)^{n}}} = 1\ .

Για δε το φυσικό λογάριθμο του παραγοντικού μεγάλων αριθμών είναι καλή και η προσέγγιση παραλείποντας τον όρο:

:\sqrt{2\pi N}

οπότε τελικά:

:\ln N! \simeq N\ln N - N

Κατηγορία:Θεωρία αριθμών
Χριστόπουλος

Το όνομα **Χριστόπουλος** μπορεί να αναφέρεται στην ελληνική οικογένεια Χριστόπουλου από την Ολυμπία.

Επίσης, μπορεί να αναφέρεται σε κάποιον από τους:

* Αθανάσιος Χριστόπουλος (1772 – 1847), Έλληνας λόγιος και ποιητής από την Καστοριά
* Αθανάσιος Χριστόπουλος (1772 – 1882), αγωνιστής του 1821
* Αναστάσιος Χριστόπουλος ( – 1854), Έλληνας νομικός από την Ανδρίτσαινα Ηλείας
* Βασίλειος Χριστόπουλος (1951), Έλληνας συγγραφέας από την Πάτρα
* Κωνσταντίνος Χριστόπουλος (1872 – 1957), ο ιδρυτής της *Ηλειακής Βιβλιοθήκης*
* Κωνσταντίνος Αθ. Χριστόπουλος (1916-1992), Έλληνας πολιτικός, βουλευτής Κορινθίας
* Στέλιος Χριστόπουλος (1924 – 2015), ποδοσφαιριστής του Ολυμπιακού Πειραιώς
* Χαράλαμπος Χριστόπουλος ( – 1871), πολιτικός από την Ηλεία, βουλευτής και αρκετές φορές υπουργός.
* Βαγγέλης Χριστόπουλος (1949–), ομποΐστας και παιδαγωγός
* Βασίλης Χριστόπουλος (1975–), διευθυντής ορχήστρας και ομποΐστας

## Δείτε επίσης
* Χρηστόπουλος
Μπεντί Μπουβάλ

Ο **Μπεντί Μπαστιάν Μπουβάλ** (Bedi Buval) (γεν. 1986) είναι Γάλλο-Μαρτινικανός επιθετικός ποδοσφαιριστής, που αγωνίζεται στην Καρλ Τσάις Ιένα.

## Βιογραφικό
Ο Μπουβάλ γεννήθηκε στις 16 Ιουνίου 1986 στην πόλη Ντομόν (Domont) της Γαλλίας. Ξεκίνησε από τις ποδοσφαιρικές ακαδημίες της Νανσί, από όπου σε ηλικία 16 ετών πήγε στην αγγλική Μπόλτον Γουόντερερς. Όμως ένας τραυματισμός στο γόνατο δεν του επέτρεψε να ενταχθεί στην α΄ ομάδα της Μπόλτον. Έτσι το Νοέμβριο του 2006 επέστρεψε στη Γαλλία και εντάχθηκε στη Ρεντ Σταρ ΦΚ. Τον Ιούλιο του 2007 υπέγραψε διετές συμβόλαιο με τη Ράντερς από τη Δανία, στην οποία αγωνίστηκε με επιτυχία για δύο σεζόν.

Με τη λήξη του συμβολαίου του αναζήτησε την τύχη του στο ελληνικό πρωτάθλημα και τον Ιούλιο του 2009 υπέγραψε στον Πανθρακικό, στον οποίο αγωνίστηκε στον α΄ γύρο της σεζόν 2009-10. Τον Ιανουάριο του 2010 υπέγραψε στον Πανιώνιο συμβόλαιο διάρκειας 3,5 ετών. Έμεινε ελεύθερος το καλοκαίρι του 2010 και υπέγραψε συμβόλαιο συνεργασίας ενός έτους με την πολωνική Λέχια Γκντανσκ.

## Καριέρα

## Εξωτερικοί σύνδεσμοι

* Στατιστικά σεζόν 2009-10

Κατηγορία:Γάλλοι ποδοσφαιριστές
Κατηγορία:Ποδοσφαιριστές Πανθρακικού
Κατηγορία:Ποδοσφαιριστές Πανιωνίου
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Μπόλτον Γουόντερερς
Κατηγορία:Ποδοσφαιριστές Ρεντ Σταρ ΦΚ
Κατηγορία:Ποδοσφαιριστές Ασοσιασάο Ακαδέμικα δε Κοΐμπρα
Κατηγορία:Ποδοσφαιριστές Ράντερς ΦΚ
Κατηγορία:Ποδοσφαιριστές Βάιλε Μπόλντκλουμπ Κόλντινγκ
Κατηγορία:Ποδοσφαιριστές Γκεζτεπέ ΣΚ
Κατηγορία:Ποδοσφαιριστές Λέχια Γκντανσκ
Κατηγορία:Ποδοσφαιριστές ΣΝ Φεϊρένσε
Κατηγορία:Ποδοσφαιριστές Εκστρακλάσα
Κατηγορία:Ποδοσφαιριστές Πριμέιρα Λίγκα
Κατηγορία:Ποδοσφαιριστές ΣΚ Ολιανένσε
Κατηγορία:Ποδοσφαιριστές Σουπερλίγκα Δανίας
Κατηγορία:Ποδοσφαιριστές ΦΚ Πάσος ντε Φερέιρα
Κατηγορία:Ποδοσφαιριστές Καρλ Τσάις Ιένα
Κατηγορία:Ποδοσφαιριστές Σεγκούντα Λίγκα
Κατηγορία:Μαρτινικανοί ποδοσφαιριστές
Κατηγορία:Ποδοσφαιριστές Ρεγκιονάλλιγκα
Κατηγορία:Ξένοι ποδοσφαιριστές στην Ελλάδα
Κατηγορία:Ξένοι ποδοσφαιριστές στη Δανία
Κατηγορία:Ξένοι ποδοσφαιριστές στην Πορτογαλία
Κατηγορία:Ξένοι ποδοσφαιριστές στην Αγγλία
Κατηγορία:Ξένοι ποδοσφαιριστές στην Τουρκία
Κατηγορία:Ξένοι ποδοσφαιριστές στην Πολωνία
Μεταφορική κίνηση

**Μεταφορική κίνηση** ονομάζεται η κίνηση κατά την οποία όλα τα σημεία του κινούμενου σώματος έχουν την ίδια ταχύτητα (τόσο κατά μέτρο όσο και κατεύθυνση). αυτό συνεπάγεται ότι το σώμα δεν αλλάζει προσανατολισμό, ούτε παραμορφώνεται κατά την κίνησή του. Αυτή η κίνηση ονομάζεται και *παράλληλη μετατόπιση* του σώματος. Η τροχιά του κάθε σημείου στη μεταφορική κίνηση είναι ίδια για όλα τα σημεία. Συνήθως, όταν το σώμα είναι ελεύθερο, θεωρούμε ότι το κέντρο μάζας του εκτελεί μεταφορική κίνηση.

Η μεταφορική κίνηση περιγράφεται από τα εξής μεγέθη:

* Θέση: Αν το σώμα θεωρηθεί σημείο, είναι το διάνυσμα με αρχή την αρχή του συστήματος συντεταγμένων και τέλος το σώμα. Αλλιώς επιλέγουμε ένα αντιπροσωπευτικό σημείο από το σώμα ανάλογα με τη φύση του προβλήματος, συνήθως το κέντρο μάζας.
* Χρόνος: Είναι ο χρόνος του συστήματος αναφοράς με τον οποίο μετράμε τη θέση.
* Μετατόπιση: Είναι η διαφορά της θέσης. Αντιστοιχεί στο αντίστοιχο χρονικό διάστημα κατά το οποίο μετράται.
* Τροχιά: Είναι το σύνολο των σημείων κάθε ένα από τα οποία είναι για κάποια χρονική στιγμή θέση του σημείου.

Στο συγκεκριμένο σύστημα αναφοράς ορίζονται:
* Ταχύτητα (**v**): Είναι ο ρυθμός μεταβολής της θέσης του σώματος, δηλαδή το πηλίκο της μετατόπισης διά του χρονικού διαστήματος. Η ταχύτητα που αντιστοιχεί σε ένα χρονικό διάστημα ονομάζεται *[[αριθμητικός μέσος όρος|μέση]] ταχύτητα*. Το όριο της μέσης ταχύτητας του χρονικού διαστήματος τείνοντος στο μηδέν όνομάζεται *στιγμιαία ταχύτητα*. Έτσι, η στιγμιαία ταχύτητα είναι η παράγωγος της θέσης ως προς το χρόνο. Όταν γίνεται ανφορά στην ταχύτητα συνήθως εννοείται η στιγμιαία ταχύτητα.
* Επιτάχυνση (**a**): Είναι ο ρυθμός μεταβολής της (στιγμιαίας) ταχύτητας. Παρομοίως με την ταχύτητα μπορεί να οριστεί μέση και στιγμιαία επιτάχυνση, ενώ συνήθως εννοείται ως *επιτάχυνση* η στιγμιαία επιτάχυνση. Έτσι, η επιτάχυνση είναι παράγωγος της ταχύτητας ως προς το χρόνο. Όταν η επιτάχυνση είναι αντίθετη της ταχύτητας λέγεται και **επιβράδυνση**.

Μερικά είδη απλών μεταφορικών κινήσεων:
* Ακινησία: Το σώμα δεν αλλάζει θέση.
* Ευθύγραμμη ομαλή κίνηση, όπου η ταχύτητα διατηρείται σταθερή με την ίδια κατεύθυνση.
* Ευθύγραμμη ομαλά μεταβαλλόμενη κίνηση, όπου η επιτάχυνση διατηρείται σταθερή με την ίδια κατεύθυνση. Αν η επιτάχυνση είναι επιβράδυνση, τότε η κίνηση ονομάζεται και ευθύγραμμα ομαλά επιβραδυνόμενη κίνηση.
* Ομαλή κυκλική κίνηση: Το σώμα εκτελεί κυκλική τροχία με σταθερή κατά μέτρο ταχύτητα.
* Απλή αρμονική ταλάντωση

Κατηγορία:Κινηματική
Νταβόρ Κούκετς

Ο **Νταβόρ Κούκετς** (*Davor Kukec*, γεννημένος στις 16 Μαρτίου 1986) είναι ποδοσφαιριστής από την Κροατία, διεθνής με την ομάδα ελπίδων της χώρας του, ο οποίος αγωνίζεται στη μεσαία γραμμή. Έχει ύψος 1,78 μ. και έπαιζε στην Α΄ Εθνική με τον Πανιώνιο ως το 2011.

## Καριέρα

* Σημείωση: Συμπεριλαμβάνονται και οι 27 αγώνες (6 γκολ) στη Β΄ κατηγορία Κροατίας τη σεζόν 2006-07.

## Παραπομπές


## Πηγές

* "ΠΡΩΤΑΘΛΗΜΑ SUPERLEAGUE 2009-2010", αφιέρωμα περ. "Εθνοσπόρ", 24-8-2009.
* Στατιστικά σεζόν 2009-10 
* Στατιστικά σεζόν 2010-11 . 

Κατηγορία:Μέσοι ποδοσφαιριστές
Κατηγορία:Κροάτες ποδοσφαιριστές
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές ΝΚ Ίντερ Ζάπρεσιτς
Κατηγορία:Ποδοσφαιριστές ΦΚ Μπάνικ Οστράβα
Κατηγορία:Ποδοσφαιριστές Πρωταθλήματος Τσεχίας (Πρώτη Κατηγορία)
Κατηγορία:Ξένοι ποδοσφαιριστές στην Ελλάδα
Κατηγορία:Ξένοι ποδοσφαιριστές στην Αυστρία
Κατηγορία:Ποδοσφαιριστές ΦΚ Τέπλιτσε
Κατηγορία:Ποδοσφαιριστές 1. ΦΚ Πρίμπραμ
Κατηγορία:Κροάτες ποδοσφαιριστές στο εξωτερικό
Κατηγορία:Ποδοσφαιριστές ΗΝΚ Σίμπενικ
Φατίχ

Η **Φατίχ** (τουρκ. *Fatih*) είναι μεγάλος δήμος της Κωνσταντινούπολης. Βρίσκεται στο κέντρο της πόλης, επί της ευρωπαϊκής πλευράς, και διακρίνεται για τον συντηρητικό και θρησκευτικό χαρακτήρα του, καθώς και για ιστορικά μνημεία που χτίστηκαν εκεί, όπως το Φατίχ Τζαμί, στη θέση του παλαιότερου ναού των Αγίων Αποστόλων, η Μονή του Ουάλεντος και το τζαμί Κοτζά Μουσταφά Πασά. Το όνομά του, που στα τουρκικά δηλώνει τον κατακτητή, προέρχεται από τον σουλτάνο Μωάμεθ Β' τον Πορθητή που είναι γνωστός και ως Μεχμέτ Φατίχ. Εντός των ορίων του βρίσκονται ορισμένες γνωστές συνοικίες, όπως το Φανάρι, έδρα του Οικουμενικού Πατριαρχείου, και το Μπαλάτ, άλλοτε γνωστό ως η εβραϊκή συνοικία της πόλης.


Αρχείο:HagiaSophiaISTANBUL.JPG|Αγία Σοφία, Εμίνονου
Αρχείο:Blaue moschee 6minarette.jpg|Μπλε Τζαμί, Εμίνονου
Αρχείο:Topkapi Palace Bosphorus.JPG|Τοπ Καπί, Εμίνονου
Αρχείο:İstanbul 5334.jpg|Μονή της Χώρας,Εντιρνέ Καπού
Αρχείο:Gate of Charisius.jpg|Εντιρνέ Καπού
Αρχείο:Fanarion.jpg|Φανάρι
Αρχείο:Balat_Or-Ahayim_Hospital.jpg|Μπαλάτ
Αρχείο:İstanbul Üniversitesi.JPG|Πανεπιστήμιο της Κωνσταντινούπολης, Εμίνονου


## Παραπομπές


## Εξωτερικοί σύνδεσμοι
* 

Κατηγορία:Φατίχ
Κατηγορία:Προάστια της Κωνσταντινούπολης
452 Χαμιλτόνια

Η **452 Χαμιλτόνια (Hamiltonia)** είναι αστεροειδής στην Κύρια Ζώνη Αστεροειδών με διάμετρο 13-40 χιλιόμετρα και απόλυτο μέγεθος (όπως αυτό ορίζεται για το Ηλιακό Σύστημα) 11,2. Ανακαλύφθηκε στις 6 Δεκεμβρίου 1899 από τον Τζέιμς Έντουαρντ Κίλερ, αλλά ήταν χαμένος μέχρι το 1987. Ο αστεροειδής πήρε το όνομα του όρους Χάμιλτον, τοποθεσία του Αστεροσκοπείου Λικ όπου δούλευε ο Κίλερ όταν ανακάλυψε τον αστεροειδή. Η Χαμιλτόνια ανήκει στην Οικογένεια αστεροειδών της Κορωνίδος.

Ο Λέιφ Κάρλ Κρίστενσεν στο πανεπιστήμιο του Άαρχους την ανακάλυψε εκ νέου, μαζί με την 1537 Τρανσυλβανία και άλλα μικρότερα αντικείμενα το 1981. 

## Παραπομπές


Χαμιλτονια
Πρωτάθλημα ποδοσφαίρου Αλβανίας

To **Πρωτάθλημα ποδοσφαίρου Αλβανίας** (Αλβανικά: *Kategoria Superiore*) είναι η πρώτη ποδοσφαιρική βαθμίδα της Αλβανίας και πρωτοξεκίνησε το 1930 με την ονομασία Α΄ Κατηγορία (*Kategoria e Parë*) η οποία χρησιμοποιείται πλέον για την πρώην Β΄ Κατηγορία. Τη χρονιά 1998–99 πήρε την τελική της ονομασία **Κατεγκορία Σουπεριόρε** (Ανώτερη Κατηγορία). Διοργανώτρια αρχή του πρωταθλήματος είναι η Αλβανική Ομοσπονδία Ποδοσφαίρου.

Έως σήμερα έχουν συμμετάσχει συνολικά 45 ομάδας στο πρωτάθλημα και 9 εξ αυτών έχουν καταφέρει να στεφθούν πρωταθλήτριες. Τα περισσότερα πρωταθλήματα έχει η ΚΦ Τίρανα με 26 τίτλους και ακολουθούν η Ντιναμό Τιράνων και η Παρτιζάνι με 18 και 17 τρόπαια αντίστοιχα.

## Σύστημα διεξαγωγής
Στο πρωτάθλημα από την αγωνιστική περίοδο 2014–15 συμμετέχουν 10 ομάδες και η κάθε ομάδα αγωνίζεται από 4 αγώνες με την κάθε αντίπαλο της για το πρωτάθλημα. Οι τρόποι βαθμολόγησης είναι με βάση τους κανονισμούς της FIFA (τρεις πόντοι η νίκη, έναν η ισοπαλία, κανέναν η ήττα). Σε περίπτωση ισοβαθμίας υπερνικά η ομάδα η οποία έχει την καλύτερη διαφορά τερμάτων και την καλύτερη επίθεση.

Πρωταθλήτρια ομάδα ανακηρύσσεται αυτή η οποία στο τέλος της χρονιάς έχει τους περισσότερους βαθμούς. Οι πρώτες 3 ομάδες του πρωταθλήματος αποκτούν το δικαίωμά συμμετοχής στα Ευρωπαϊκά Κύπελλα. Η πρωταθλήτρια συμμετέχει στο ΟΥΕΦΑ Τσάμπιονς Λιγκ, στον δεύτερο προκριματικό γύρο, ενώ  οι άλλες δύο συμμετέχουν στο ΟΥΕΦΑ Κόνφερενς Λιγκ, από τον πρώτο προκριματικό γύρο. Οι ομάδες που στο τέλος της χρονιάς βρίσκονται στις τελευταίες 2 θέσεις υποβιβάζονται στην δεύτερη εθνική κατηγορία.

## Πρωταθλητές, δευτεραθλητές και πρώτοι σκόρερ ανά χρονιά

## Κατακτήσεις ανά σύλλογο

#### Συγκεντρωτικά ανά πόλη

## Βαθμολογία όλων των εποχών

## Λογότυπο
Το λογότυπο του πρωταθλήματος έχει εξελιχθεί με το πέρασμα του χρόνου.


 Kategoria Superiore.svg|Παλαιότερο
 Kategoria Superiore (logo).svg|2015–σήμερα


## Παραπομπές


## Πηγές
* Πρωταθλητές Αλβανίας e-soccer.gr

## Εξωτερικοί σύνδεσμοι
* 

Κατηγορία:Ποδοσφαιρικές διοργανώσεις Αλβανίας
Αλβανιας
Καρίμ Μουζαουί

Ο **Καρίμ Μουζαουί** (Karim Hocine Mouzaoui) (γεν. 1975) είναι Γάλλος ποδοσφαιριστής με καταγωγή από την Αλγερία, που έχει αγωνιστεί κυρίως στην Ελλάδα σε διάφορες ομάδες Β΄ Εθνικής και Γ΄ Εθνικής, καθώς και στην Α΄ Εθνική με τoν Πανιώνιο. Έχει ύψος 1,86 μ. και αγωνίζεται στην επίθεση.

## Βιογραφικό

Ο Καρίμ Μουζαουί γεννήθηκε στις 20 Νοεμβρίου 1975 στην πόλη Μπιτσέ (Bitche) στη ΒΑ Γαλλία. Ως έφηβος αγωνίστηκε αρχικά στην Ουγενό (Réunis Haguenau) κι έπειτα στη Στρασμπούρ, στην οποία το 1997 έκανε τις πρώτες του εμφανίσεις ως επαγγελματίας. Ακολούθησε μια σεζόν δανεικός στη Λαβάλ και από 1999 ήρθε στην Ελλάδα. Έπαιξε σε Απόλλωνα Καλαμαριάς και Πανιώνιο. Έπειτα πήγε δυο σεζόν στην Κύπρο, στον Απόλλωνα Λεμεσού κι επέστρεψε στην Ελλάδα, στην Καλαμαριά. Οι επόμενες ομάδες που έπαιξε ήταν η Βέροια, ο Πιερικός και από το 2009 ο Θερμαϊκός Θέρμης.

Κατηγορία:Γάλλοι ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Απόλλων Καλαμαριάς
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Π.Α.Ε. Βέροιας
Κατηγορία:Ποδοσφαιριστές Πιερικού
Κατηγορία:Ποδοσφαιριστές Απόλλων Λεμεσού
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Σταντ Λαβαλουά
Κατηγορία:Ποδοσφαιριστές ΑΣΠΒ Στρασμπούρ
Κατηγορία:Ποδοσφαιριστές ΡΚ Στρασμπούρ
Κατηγορία:Ποδοσφαιριστές Μακεδονικού
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ξένοι ποδοσφαιριστές στην Κύπρο
Κατηγορία:Ξένοι ποδοσφαιριστές στην Ελλάδα
Σεισμός στην Αϊτή το 2010

thumb|right|250px|Πληγέντες από τον σεισμό.
thumb|right|250px|Ερείπια κτηρίων στο Πορτ-ο-Πρενς.

Τον Ιανουάριο του 2010 ισχυρός **[[σεισμός]] έπληξε την [[Αϊτή]]**, προκαλώντας το θάνατο χιλιάδων ανθρώπων και τεράστιες υλικές καταστροφές. Ο σεισμός είχε μέγεθος 7,0 βαθμών της κλίμακας Ρίχτερ, επίκεντρο μόλις 16 χιλιόμετρα από την πρωτεύουσα της χώρας Πορτ-ο-Πρενς και εστιακό βάθος μόλις 10 χιλιόμετρα. Το αποτέλεσμα ήταν να φτάσει επίπεδο έντασης Χ (10) στη 12-βάθμια Κλίμακα Μερκάλι, ήταν δηλαδή «εξαιρετικά καταστροφικός». 

Η κύρια σεισμική δόνηση σημειώθηκε στις 16:53:09 τοπική ώρα (21:53:09 UTC) της 12ης Ιανουαρίου 2010. Διήρκεσε ένα λεπτό, ενώ ακολουθήθηκε από αρκετούς μετασεισμούς.

Ο επίσημος απολογισμός των νεκρών ήταν τουλάχιστον 230.000 άνθρωποι. Σύμφωνα με νέο απολογισμό της κυβέρνησης στο Πορτ-ο-Πρενς, ο σεισμός προκάλεσε το θάνατο 300.000 ανθρώπων, ενώ ο μεγαλύτερος αριθμός που έχει αναφερθεί είναι 316.000 νεκροί.

Οι υλικές καταστροφές από τον σεισμό ήταν εξαιρετικά μεγάλης έκτασης. Ανάμεσα στα δεκάδες κτήρια που κατέρρευσαν, συγκαταλέγονται και το πενταώροφο αρχηγείο των Ηνωμένων Εθνών, τα γραφεία της Παγκόσμιας Τράπεζας, το Προεδρικό Μέγαρο και το Κοινοβούλιο της χώρας.

## Παραπομπές



2010
Νίκος Μήτρου

Ο **Νίκος Μήτρου** (γεννημένος στης 10 Ιουλίου 1984 στη Χαλκίδα) είναι Έλληνας ποδοσφαιριστής, ο οποίος αγωνίζεται ως μέσος για τον Ταμυναϊκό Αλιβέριου.

## Σταδιοδρομία σε συλλόγους
Η σταδιοδρομία του ξεκίνησε από τις ακαδημίες του Απόλλωνα Ερέτριας και στη συνέχεια εντάχτηκε στο δυναμικό του Πανιωνίου (Α Εθνική) το 2002 σε ηλικία 18 ετών, όπου αγωνίστηκε για 4,5 χρόνια, παίζοντας σε 53 αγώνες, εκ των οποίων οι 3 σε ευρωπαϊκές διοργανώσεις, πετυχαίνοντας 1 γκολ, με εξαίρεση το 2005, όπου πήγε δανεικός στην Νίκη Βόλου (Β Εθνική). 

Επίσης έχει αγωνιστεί στην Κύπρο, στον Διγενή Μόρφου (Α κατηγορία), καθώς και στον Εθνικό Αστέρα (Β Εθνική). Έπειτα, συνέχισε την πορεία του στις Λαμία, Αίαντα Σαλαμίνας, Καστοριά (Γ Εθνική), Πιερικό (Β' Εθνική).

## Διεθνής σταδιοδρομία
Έχει αγωνιστεί στην Εθνική Ελπίδων, όπως και στην Ολυμπιακή ομάδα, με την οποία είχε 2 συμμετοχές στου θερινούς Ολυμπιακούς Αγώνες του 2004.

## Συνολική σταδιοδρομία

## Παραπομπές


## Εξωτερικοί σύνδεσμοι

* https://web.archive.org/web/20140330203831/http://www.scoresway.com/?sport=soccer&page=player&id=155260
* http://www.superleaguegreece.net/el/teams/team/panionios-fc-209/2006-2007-superleague-26/players/nikos-mitrou-1291
* https://web.archive.org/web/20160307044015/http://mpalakritis.gr/%CE%B2%CF%8C%CE%BC%CE%B2%CE%B1-%CF%84%CF%83%CE%AC%CE%BB%CE%BF%CF%85-%CE%BC%CE%B5-%CE%BD%CE%AF%CE%BA%CE%BF-%CE%BC%CE%AE%CF%84%CF%81%CE%BF%CF%85-%CF%83%CF%84%CE%B7-%CF%87%CE%B5%CF%81%CF%83/
* http://www.hri.org/news/greek/mpegrb/2002/02-01-15.mpegrb.html 

Κατηγορία:Έλληνες ποδοσφαιριστές
μ
Κατηγορία:Έλληνες ομογενείς ποδοσφαιριστές
Κατηγορία:Ποδοσφαιριστές ολυμπιακής ομάδας Ελλάδας
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Εθνικού Αστέρα
Κατηγορία:Ποδοσφαιριστές Νίκης Βόλου
Κατηγορία:Ποδοσφαιριστές Καστοριάς
Κατηγορία:Ποδοσφαιριστές Πανηλειακού
Κατηγορία:Ποδοσφαιριστές Διγενή Μόρφου
Κατηγορία:Ποδοσφαιριστές ΠΑΣ Λαμίας
Κατηγορία:Ποδοσφαιριστές Αίαντα Σαλαμίνας
Κατηγορία:Ποδοσφαιριστές Πιερικού
Κατηγορία:Ποδοσφαιριστές Α.Ο. Γλυφάδας
Κατηγορία:Ποδοσφαιριστές Α.Ο. Θήβας
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Γ΄ Εθνικής Ελλάδας
Κατηγορία:Ποδοσφαιριστές Α΄ κατηγορίας Κύπρου
Κατηγορία:Έλληνες ποδοσφαιριστές στο εξωτερικό
Κατηγορία:Ποδοσφαιριστές στους Θερινούς Ολυμπιακούς Αγώνες 2004
Κατηγορία:Έλληνες αθλητές στους Θερινούς Ολυμπιακούς Αγώνες
Σκουτάρι

Το όνομα **Σκουτάρι** μπορεί να αναφέρεται 
# Σκουτάρι ή Σκουτάριον: ασπίδα των Βυζαντινών, εξ ου και Σκουτάριος, Σκουτάτος κ.ά.
# Σκουτάρι Γυθείου ή Λακωνίας, παραθαλάσσιο χωριό της Μάνης, νότια του Γυθείου
# Σκουτάρι (όρμος), δυτικός όρμος του Λακωνικού Κόλπου.
# Σκουτάρι (όρος), βόρεια του Κάστρου της Χιμάρας.

Επίσης ως *Σκούταρι*:
# Σκούταρι Θράκης, πόλη και επισκοπή της Θράκης κατά τον 9ο αιώνα.
# Σκούταρι Σερρών, πεδινή κωμόπολη του νομού Σερρών με 2.154 κάτοικους
# Σκούταρι Κωνσταντινούπολης (σημ. Το Ουσκουντάρ (τουρκ. Üsküdar) ή Χρυσόπολις στην αρχαιότητα), δήμος της Κωνσταντινούπολης και ένα από τα σημαντικότερα προάστια της πόλης.
Εθνική Εσουατίνι (ποδόσφαιρο ανδρών)

Η **εθνική ομάδα ποδοσφαίρου του Εσουατίνι**, γνωστή στο παρελθόν ως **Σουαζιλάνδη**, εκπροσωπεί το Εσουατίνι στο διεθνές ποδόσφαιρο. Τελεί υπό τον έλεγχο της Ποδοσφαιρικής Ομοσπονδίας Εσουατίνι. Η ομάδα έχει το παρατσούκλι *Sihlangu Semnikati* (*ασπίδα του Βασιλιά*). Έδρα της ομάδας αποτελεί το Εθνικό Στάδιο Σομλόλο.

## Ιστορία
Η καλύτερή της απόδοση σε ένα διεθνές τουρνουά ήταν όταν έφτασε στους ημιτελικούς του Κυπέλλου COSAFA. Στις 8 Ιουνίου 2008 επιτεύχθηκε η πρώτη νίκη της ομάδας σε Προκριματικά Παγκοσμίου Κυπέλλου, για πρώτη φορά μετά το 1992, νικώντας το φιναλίστ του 2006  με 2–1 στην έδρα της.

## Στάδιο
Έδρα της εθνικής είναι το Στάδιο Βασιλιά Σομπούζα Β΄, χωρητικότητας 2.000 θεατών, που βρίσκεται στην πόλη Ενλανγκάνο.

## Παγκόσμιο Κύπελλο
* 1930 έως 1990 - Δεν εισήλθε 
* 1994 έως 2018 - Δεν προκρίθηκε

## Κύπελλο Εθνών Αφρικής
* 1957 έως 1982 - Δεν εισήλθε
* 1984 - αποσύρθηκε 
* 1986 - Δεν προκρίθηκε 
* 1988 - Δεν συμμετείχε
* 1990 - Δεν προκρίθηκε 
* 1992 - Δεν προκρίθηκε 
* 1994 - Δεν συμμετείχε 
* 1996 - Αποσύρθηκε 
* 1998 - Δεν προκρίθηκε 
* 2000 έως 2017 - Δεν προκρίθηκε
 
## Διακρίσεις παικτών
Ο Μλουνγκίσι Νγκουμπάνε έχει τις περισσότερες συμμετοχές, συγκεκριμένα 91 και ο Σιμπουσίσο Ντλαμινί είναι ο κορυφαίος, σε εθνικό επίπεδο, σκόρερ, με 26 τέρματα.

## Παραπομπές


## Εξωτερικοί σύνδεσμοι

* Επίσημη ιστοσελίδα

Κατηγορία:Εθνική Εσουατίνι (ποδόσφαιρο)
Νέα Κάμενα Ηλείας

Η **Νέα Κάμενα** είναι οικισμός του χωριού Κάμενα που βρίσκεται στην ανατολική πλευρά του νομού Ηλείας και ανατολικότερα της Αρχαίας Ολυμπίας, κοντά στις όχθες του ποταμού Αλφειού. Άρχισε να δημιουργείται από το 1956 όταν έγινε η διάνοιξη της εθνικής οδού Πύργου Τριπόλεως. Σύμφωνα με την απογραφή του 2001 έχει 63 κατοίκους. Διοικητικά ανήκει στον Δήμο Αρχαίας Ολυμπίας.

## Ονομασία
Το σημερινό του όνομα, το οφείλει στην πρόταση ενός εκ των πρώτων κατοίκων του, όταν κατά το παρελθόν -λόγω άνισης διοικητικής αντιμετώπισης- πρότεινε να αυτονομηθεί εντελώς από το κυρίως χωριό Κάμενα στο οποίο ανήκει και να ονομαστεί Πρασινόκαμπος, λόγω του παρακείμενου κάμπου του Αλφειού ή Νέα Κάμενα, το οποίο κι επικράτησε αφού από εκεί προέρχονται οι περισσότεροι κάτοικοί του. 

Το αρχικό όνομα τού συνοικισμού πού ήταν Παλαιά Κάμενα -και προφερόταν από όλους Παλιοκάμενα κι οι κάτοικοι Παλιοκαμενέοι- εμπεριείχε αναπόφευκτα μια κάποια αδιόρατη αν κι όχι ηθελημένη -ωστόσο- υποτιμητική χροιά. Όμως όπως όλα τα παλαιά τοπωνύμια μεταφέρουν ιστορικές μνήνες αλλά και μυστικές πληροφορίες, έτσι και η ετυμολογία τού ονόματος "Παλαιά Κάμενα" να σημαίνει ακριβώς αυτό, Δηλαδή -όπως έλεγαν και οι παλαιότεροι- στα σημερινά νοτιοανατολικά όρια του οικισμού με τις υπεραιωνόβιες ελιές, όπου έχουν βρεθεί ίχνη κατοίκισης (κεραμίδια, πήλινα πιθάρια) υπήρχε επι τουρκοκρατίας κάποιο χωριό, που μετά την πυρπόλησή του από τους Τούρκους κατά την επανάσταση, έμεινε να λέγεται "στα καμένα", πράγμα που ίσως δικαιολογεί παρατονισμένο το όνομα Κάμενα. 

Στην αντίπερα όχθη του Αλφειού ακριβώς απέναντι από τον συνοικισμό, ορθώνεται το ιστορικό Παλιοφάναρο που όπως φανερώνει το ονομά του (παλαιός φανός-φανάρι) είχε χρησιμεύσει σαν Φρυκτωρία στην αρχαιότητα, εξ ού και το χωριό Φρίξα που το αναφέρει κι ο ιστορικός Ξενοφών. Στην κορυφή του βουνού υπήρχαν απομεινάρια Αρχαίου Ναού, αφιερωμένου στην Αθηνά Κυδωνέα στον οποίο είχε προσφύγει και ο Πέλοπας πριν την νικηφόρα αρματοδρομία του με τον βασηλιά της Αρχαίας Πίσσας Οινόμαο. Σήμερα στα 25 σπίτια του συνοικισμού πού τα χωρίζει σε δύο γειτονιές το "Καμενέικο ρέμα" ή Λευκιανίας κατά τον Παυσανία με την στιβαρή του γέφυρα, ζουν μόνιμα 20 οικογένειες εκ των οποίων οι έξι προέρχονται από το γειτονικό Λούβρο στο οποίο κι υπάγεται διοικητικά η πέραν της γέφυρας περιοχή.

Κατηγορία:Χωριά της περιφερειακής ενότητας Ηλείας
Μακεδονία (αποσαφήνιση)

Η **[[Μακεδονία]]** είναι ιστορική και γεωγραφική περιοχή των Βαλκανίων. 

Ο όρος **Μακεδονία** μπορεί να αναφέρεται και στα εξής:

## Μέρη της ευρύτερης γεωγραφικής περιοχής
* Μακεδονία (ελληνικό γεωγραφικό διαμέρισμα), το μεγαλύτερο γεωγραφικό διαμέρισμα της Ελλάδας που μοιράζεται διοικητικά σε τρεις περιφέρειες:
** Περιφέρεια Κεντρικής Μακεδονίας
** Περιφέρεια Δυτικής Μακεδονίας
** Περιφέρεια Ανατολικής Μακεδονίας και Θράκης
* Βόρεια Μακεδονία, πρώην Γιουγκοσλαβική Δημοκρατία της Μακεδονίας, κράτος των Βαλκανίων
* Μακεδονία του Πιρίν, αναφερόμενη και ως Βουλγαρική Μακεδονία, περιοχή του διαμερίσματος Μπλαγκόεβγκραντ της Βουλγαρίας
* Μακεδονία του Βαρδάρη, αναφερόμενη και ως Σλαβική Μακεδονία, περιοχή της Βόρειας Μακεδονίας.

## Ιστορικές οντότητες
* Μακεδονία (αρχαίο βασίλειο), γεωγραφική περιοχή και βασίλειο της Αρχαίας Ελλάδας
** Άνω Μακεδονία, το δυτικό μέρος του αρχαίου βασιλείου, προσεγγιστικά κάλυπτε την σημερινή Περιφέρεια Δυτικής Μακεδονίας
** Κάτω Μακεδονία, το νότιο μέρος του αρχαίου βασιλείου, προσεγγιστικά κάλυπτε την σημερινή Περιφέρεια Κεντρικής Μακεδονίας
* Μακεδονία (Ρωμαϊκή επαρχία), επαρχία της Ρωμαϊκής αυτοκρατορίας
* Διοίκηση Μακεδονίας, διοικητική υποδιαίρεση της Ρωμαϊκής και έπειτα της Βυζαντινής αυτοκρατορίας μέχρι τον 7ο αιώνα
* Θέμα Μακεδονίας, στρατιωτική-διοικητική περιφέρεια της Βυζαντινής αυτοκρατορίας από τον 7ο μέχρι τον 11ο αιώνα
* Σοσιαλιστική Δημοκρατία της Μακεδονίας, δημοκρατία της Σοσιαλιστικής Ομοσπονδιακής Δημοκρατίας της Γιουγκοσλαβίας

## Άλλες αντιστοιχίες
* Μακεδονία (εφημερίδα), ελληνική εφημερίδα που ιδρύθηκε το 1911
* Διεθνής Κρατικός Αερολιμένας Θεσσαλονίκης «Μακεδονία», ο αερολιμένας της Θεσσαλονίκης
* Υφυπουργείο Μακεδονίας-Θράκης, υφυπουργείου της Ελλάδας που συστάθηκε τον Ιανουάριο του 2015
* Μακεδονία TV, τηλεοπτικός σταθμός πανελλαδικής εμβέλειας
* Μακεδονία Παλλάς, φημισμένο ξενοδοχείο στην Θεσσαλονίκη
* Μακεδονία ξακουστή, πατριωτικό τραγούδι-ύμνος της ελληνικής Μακεδονίας
* Μακεδονία (επιβατηγό), ατμόπλοιο που ναυπηγήθηκε περίπου το 1880
* Μακεδονία (εύδρομο), ατμόπλοιο ναυπηγημένο το 1912

## Δείτε επίσης
* Μακεδονία (ορολογία), για μία γενική περιγραφή των διαφόρων χρήσεων του όρου «Μακεδονία»
Μπεζεστένι Θεσσαλονίκης

Το **Μπεζεστένι της Θεσσαλονίκης**, είναι ένα οθωμανικό μνημείο το οποίο κτίστηκε επί Σουλτάνου Μεχμέτ Β' (1455-1459).  Βρίσκεται στη Θεσσαλονίκη στη συμβολή των οδών Βενιζέλου και Σολωμού, απέναντι από το Αλκαζάρ και το παλιό δημαρχείο της πόλης. Η λέξη ετυμολογείται από την τουρκική λέξη *bezesten* που σημαίνει αρχαιοπωλείο και  προέρχεται από την αραβική  λέξη bez που σημαίνει ύφασμα.

## Η τεχνοτροπία και η θεσμοποίηση του

μικρογραφία|250px|αριστερά|Το Μπεζεστένι της Θεσσαλονίκης σε ταχυδρομική κάρτα του 1925-30.
Η τεχνοτροπία κατασκευής του Μπεζεστενίου είναι αντιπροσωπευτική της αρχιτεκτονικής των Οθωμανών τον 15ο αιώνα, ενώ συναντάται και σε άλλα παρόμοια κτίσματα όπως στις Σέρρες αλλά και στον βαλκανικό χώρο.
Το *Μπεζεστένι* ήταν σημαντικός θεσμός των οθωμανικών πόλεων. Εντός αυτών πωλούνταν πολύτιμα αντικείμενα, φυλάσσονταν έγγραφα και περιουσιακά στοιχεία, γινόταν έλεγχος της ποιότητας των εμπορευμάτων και καθορίζονταν οι ισοτιμίες των νομισμάτων .

## Περιγραφή
Αποτελείται από έναν ορθογώνιο χώρο με μια είσοδο σε κάθε μια από τις τέσσερις πλευρές του. Εσωτερικά διακρίνεται σε έξι τετράπλευρους χώρους με επτά διπλά τόξα που στηρίζονται σε δύο κεντρικούς πεσσούς. Το κτίσμα έχει έξι μολυβδοσκέπαστους θόλους. Πριν την πυρκαγιά του 1917, που κατέστρεψε το μεγαλύτερο μέρος της πόλης, το Μπεζεστένι Θεσσαλονίκης αριθμούσε 113 καταστήματα. Μετά την πυρκαγιά περιμετρικά του κεντρικού χώρου προστέθηκαν εξωτερικά καταστήματα.  

Τις δεκαετίες του 1980 και του 1990 έγιναν εργασίες στερέωσης του κτιρίου, καθώς είχε υποστεί καθίζηση και απόκλιση από την κατακόρυφο. Σήμερα, στο Μπεζεστένι της Θεσσαλονίκης στεγάζονται διάφορα καταστήματα. 

## Δείτε επίσης
*Μπεζεστένι
*Μπεζεστένι Γιαμπόλ

## Παραπομπές


## Πηγές
* 
* 
* 

## Εξωτερικοί σύνδεσμοι

Κατηγορία:Κτίρια και κατασκευές στη Θεσσαλονίκη
Θεσσαλονικης
Κατηγορία:Οθωμανική αρχιτεκτονική στη Θεσσαλονίκη
Καφέ Εβρόπα

thumb|220px|Καφέ Εβρόπα: Το εσωτερικό
Το **Καφέ Εβρόπα** (*Evropa Cafe*) βρίσκεται στην περίφημη Πλατεία Βέντσεσλας (τσεχ. *Vaclavske namesti*, αγγλ. *Wenceslas Square*) της Πράγας και αποτελεί τμήμα του ιστορικού ξενοδοχείου «Grand Hotel Evropa», ενός από τα ωραιότερα κτίσματα της τσεχικής πρωτεύουσας σε στυλ Αρ-νουβό (*Art Nouveau*).

Στην Πλατεία Βέντσεσλας, απέναντι ακριβώς από το ξενοδοχείο-καφέ Εβρόπα, αυτοπυρπολήθηκε τον Ιανουάριο του 1969 ο Τσέχος φοιτητής Γιαν Πάλαχ (*Jan Palach*, 1948-1969), διαμαρτυρόμενος για τη σοβιετική κατοχή της χώρας του. Και η διαδήλωση διαμαρτυρίας ενάντια στην αστυνομική βία, που πραγματοποιήθηκε στην πλατεία αυτή το 1989, κατέληξε στη «βελούδινη επανάσταση» με πρωτεργάτη το θεατρικό συγγραφέα Βάτσλαβ Χάβελ (*Vaclav Havel*) και την ανατροπή του κομμουνιστικού καθεστώτος.

Το ξενοδοχείο-καφέ Εβρόπα ιδρύθηκε το 1889 σε σχέδια του Τσέχου αρχιτέκτονα Φράντα Μπέλσκι (*Franta Belsky*) με την επωνυμία «Αρχιδούκας Στέφανος» (*Hotel Erzherzog Stefan*), ανασχεδιάστηκε όμως σε στυλ αρ-νουβό στα 1903-1905 από τους διάσημους αρχιτέκτονες της εποχής Μπέντριχ Μπεντελμάγιερ (*Bedrich Bendelmayer*) και Αλόις Ντρυάκ (*Alois Dryak*). Η αριστουργηματική διακόσμηση στην πρόσοψη με επιστέγασμά της τις επιχρυσωμένες γυμνές νύμφες, έργο του γλύπτη Ladislav Saloun, αλλά και το εσωτερικό του ξενοδοχείου-καφέ με τα αυθεντικά μπαρ, τους μεγάλους καθρέπτες, τους πίνακες και τους πολυελαίους, διατηρούν σχεδόν ανέπαφα τα αρ-νουβό χαρακτηριστικά τους. 

Στα τέλη του 19ου αιώνα ήταν συνήθεια να λέγεται, πως «οι Τσέχοι κρίνουν τους πολιτικούς τους από την «Kavarna» (όπως λέγεται στα τσέχικα το καφενείο) όπου συχνάζουν και από τις εφημερίδες που διαβάζουν». Πράγματι, το Καφέ Εβρόπα, όπως και άλλα διάσημα καφέ της εποχής, ήταν τόπος συνάντησης της υψηλής κοινωνίας, αλλά και δημοφιλές φιλολογικό στέκι διάσημων συγγραφέων.

Στο Καφέ Εβρόπα σύχναζαν ο Φραντς Κάφκα (*Franz Kafka*), ο Μαξ Μπροντ (*Max Brod*), ο Φραντς Βέρφελ (*Franz Werfel*) και ο Γιάροσλαβ Χάσεκ (*Jaroslav Hasek*), συγγραφέας της περίφημης αντιπολεμικής φάρσας «Ο Καλός Στρατιώτης Σβέικ». Εδώ, το Δεκέμβριο του 1912, ο Κάφκα διάβασε το πρόσφατα τότε γραμμένο μυθιστόρημά του «Η Δίκη» μπροστά σε ένα εντυπωσιασμένο ακροατήριο.

Πιο πρόσφατα, ο μυθιστοριογράφος Μίλαν Κούντερα καθώς και ο σκηνοθέτης Μίλος Φόρμαν, είναι τακτικοί θαμώνες του Καφέ Εβρόπα.

## Πηγές
* Noel Riley Fitch: "*The Grand Literary Cafes of Europe *", New Holland Publishers (UK) Ltd, London, 2006.
* Petr Wittlich: "Art-Nouveau in Prague - Forms of the Style", Charles University in Prague, The Karolinum Press, Praha, 2009. 
* «ΠΡΑΓΑ» (Οδηγοί του Κόσμου), Εκδόσεις: Η Καθημερινή/Dorling Kindersley, Αθήνα, 1998.

Κατηγορία:Καφέ
Κατηγορία:Χώροι εστίασης στην Τσεχία
Κατηγορία:Πράγα
Ταμαντανί Ενσαλίβα

Ο ** Ταμαντανί Ενσαλίβα** (Tamandani Wazayo Phillip "Tam" Nsaliwa) (γεν. 1982) είναι επαγγελματίας ποδοσφαιριστής διεθνής με τον Καναδά αλλά με καταγωγή από το Μαλάουι. Από το 2006 αγωνίζεται στην Α΄ Εθνική. Τώρα παίζει στην Β κατηγορία Τουρκίας για την Μπούκασπορ. Έχει ύψος 1,78 μ. και παίζει στη θέση του αμυντικού μέσου. Διαθέτει ευρωπαϊκό διαβατήριο της Γερμανίας.

## Βιογραφικό

Ο Ταμ Ενσαλίβα γεννήθηκε στις 28 Ιανουαρίου 1982 στο Λιλόνγκβε, πρωτεύουσα του Μαλάουι αλλά σε ηλικία οκτώ ετών μετανάστευσε με την οικογένειά του στο Χάλιφαξ του Καναδά. Γράφτηκε στο πανεπιστήμιο της Αλμπέρτα και έπαιξε σε τοπικές ομάδες ποδοσφαίρου σάλας και υπαίθρου ως το 2000.

Στη συνέχεια μετακόμισε στη Γερμανία, όπου αγωνίστηκε ως το 2006. Πήρε τον τίτλο της Β΄ κατηγορίας με τη Νυρεμβέργη αλλά δεν συνέχισε μαζί της στην Μπουντεσλίγκα, αφού παραχωρήθηκε στη Σααρμπρίκεν και αργότερα στη Γιαν Ρέγκενσμπουργκ (Jahn Regensburg). Παράλληλα, απέκτησε γερμανικό διαβατήριο ώστε να παίζει ως κοινοτικός στην Ευρώπη αν και αγωνίζεται στην εθνική Καναδά. Το 2006 ήρθε στην Ελλάδα, στον Πανιώνιο, με τον οποίο τερμάτισε στην 5η θέση του πρωταθλήματος. Το 2007 μεταγράφηκε στην ΑΕΚ, με την οποία αγωνίστηκε στον συγκλονιστικό τελικό του Κυπέλλου Ελλάδος 2009, που έληξε ισόπαλος 4-4 (3-3 ο κανονικός αγώνας) και η ομάδα του ηττήθηκε 14-15 στα πέναλτι (ο ίδιος σκόραρε στο 6ο και στο 15ο πέναλτι).

## Διεθνής

Τον Ιούνιο του 2001 ο Ενσαλίβα αγωνίστηκε με την εθνική Καναδά στο Παγκόσμιο Πρωτάθλημα Νέων (κάτω των 20 ετών) της ΦΙΦΑ. Τον Απρίλιο του 2001 είχε ήδη κάνει το ντεμπούτο του με την εθνική ανδρών εναντίον της Αιγύπτου και ως το 2009 έχει αγωνιστεί σε 13 ματς, μεταξύ των οποίων σε ένα ματς στο Κύπελλο Συνομοσπονδιών 2001 και σε δύο αγώνες στο Χρυσό Κύπελλο CONCACAF 2002, στο οποίο ο Καναδας κατέκτησε την τρίτη θέση. Μάλιστα, στον προημιτελικό με τη Μαρτινίκα σκόραρε το 4ο πέναλτι στη νίκη-πρόκριση της ομάδας του στα πέναλτι με 6-5 έπειτα από το ισόπαλο 1-1. Όμως, στον ισόπαλο 0-0 ημιτελικό με τις ΗΠΑ, το πέναλτί του αποκρούστηκε από τον αντίπαλο τερματοφύλακα και η ομάδα του ηττήθηκε με 2-4 στα πέναλτι.

## Καριέρα

## Διακρίσεις
* Χρυσό Κύπελλο CONCACAF 2002: 3η θέση
* Κύπελλο Ελλάδος 2007: φιναλίστ
* Πρωτάθλημα Β΄ Γερμανίας: 2001.

Κατηγορία:Μέσοι ποδοσφαιριστές
Κατηγορία:Καναδοί ποδοσφαιριστές
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Κυπέλλου Συνομοσπονδιών FIFA 2001
Κατηγορία:Ποδοσφαιριστές Εθνικής Καναδά
Κατηγορία:Ποδοσφαιριστές ΦΚ Νυρεμβέργη
Κατηγορία:Ποδοσφαιριστές Α.Ο. Καβάλα
Κατηγορία:Ποδοσφαιριστές 1. ΦΚ Σααρμπρύκεν
Κατηγορία:Ποδοσφαιριστές Λίλεστρεμ ΣΚ
Κατηγορία:Ποδοσφαιριστές Μπούκασπορ
Κατηγορία:Ποδοσφαιριστές ΣΣΦ Γιαν Ρέγκενσμπουργκ
Κατηγορία:Ποδοσφαιριστές ΣΝ Πονφερραδίνα
Κατηγορία:Ξένοι ποδοσφαιριστές στην Ελλάδα
Μεσιέ 60

Ο **Μεσιέ 60** (γνωστός και ως Μ60 και NGC 4649) είναι ελλειπτικός γαλαξίας σε απόσταση 60 εκατομμυρίων ετών φωτός στον αστερισμό της Παρθένου. Ανήκει στο σμήνος Παρθένου και είναι ο μεγαλύτερος σε μία μικρή ομάδα τεσσάρων γαλαξιών στην οποία είναι ο μεγαλύτερος και περιλαμβάνει επίσης τους Μεσιέ 58 και Μεσιέ 59.

## Ιστορικό
Ο Μεσιέ 60 ανακαλύφθηκε από τον Γιόχαν Γκότφριντ Κέλερ (Johann Gottfried Köhler) τον Απρίλιο του 1779 μαζί με τον Μεσιέ 59, καθώς παρακολουθούσε ένα κομήτη. Λίγες μέρες μετά τον ανακάλυψε ανεξάρτητα και ο Μπάρναμπους Οριάνι και ο Τσαρλς Μεσιέ, ο οποίος ανακάλυψε και τον κοντινό Μεσιέ 58.

Στον Μεσιέ 60 έχει παρατηρηθεί ένας υπερκαινοφανής αστέρας μέχρι 2007, ο SN2004W τύπου Ια.

## Μέγεθος και Φωτεινότητα
Δεδομένης μίας απόστασης 60 MLy και φαινόμενη διάμετρο 7,4, ο Μ60 έχει διάμετρο 120.000 έτη φωτός. Σε μικρότερα τηλεσκόπιο είναι ορατή μόνο η κεντρική περιοχή με διαστάσεις περίπου 4 x 3. Με φαινόμενο μέγεθος 9 και απόσταση 60 MLy έχει απόλυτο μέγεθος -22,3, αντίστοιχη μίας φωτεινότητας 60 δις ήλιων. Είναι ο τρίτος λαμπρότερος γαλαξίας στο σμήνος της Παρθένου.

## Μετρήσεις απόστασης
Η μέση απόσταση του Μεσιέ 60 με βάση τις μετρήσεις είναι 68 εκατομμύρια έτη φωτός (21 Mpc). Μετρήσεις με βάση τους Κηφείδες δείχνουν μία απόσταση μεταξύ 20 και 27 Mpc (65 με 88 εκατομμύρια έτη φωτός) ενώ ο υπερκαινοφανής αστέρας τύπου Ια έδειξε μία απόσταση 26,8 Mpc (85 MLy). Μετρήσεις με βάση άλλες μεθόδους δείχνουν μία απόσταση μεταξύ 14 και 19 Mpc (45 με 62 MLy).

## Μαύρη τρύπα
Στο κέντρο του Μεσιέ 60 υπάρχει μία υπέρμαζη μαύρη τρύπα με μάζα περίπου 2 δις ήλιων, με βάση παρατηρήσεις του ΔΤΧ. 

## NGC 4647
thumb|right|180px|Ο M60 και ο NGC 4647
Ο NGC 4647 είναι ένας σπειροειδής γαλαξίας σε απόσταση 2,5' από τον Μεσιέ 60: οι δίσκοι τους υπερκαλύπτονται. Αν και αυτή η κατάσταση δείχνει ότι αλληλεπιδρούν, δεν υπάρχουν εμφανή στοιχεία μίας βαρυτικής αλληλεπίδρασης, όπως θα περίμενε κανείς για δύο τόσο κοντινούς μεταξύ τους γαλαξίες. Αυτό σημαίνει ότι βρίσκονται σε διαφορετική απόσταση και αλληλεπιδρούν ισχνά.

## Δείτε επίσης
* Μεσιέ 85, *ένας άλλος ελλειπτικός γαλαξίας στο σμήνος της Παρθένου με κοντινό συνοδό*
* NGC 507, *ένας μεγάλος φακοειδής γαλαξίας με κοντινό συνοδό*

## Παραπομπές


## Εξωτερικοί σύνδεσμοι

* Elliptical Galaxy M60 @ SEDS Messier pages

Κατηγορία:Ελλειπτικοί γαλαξίες
Κατηγορία:Σμήνος της Παρθένου
60
4649
Κατηγορία:Παρθένος (αστερισμός)
Κατηγορία:Γαλαξίες Arp
42831
07898
Τόμας Όραβετς

Ο **Τόμας Όραβετς** (*Tomáš Oravec*, γεν. 1980) είναι Σλοβάκος διεθνής ποδοσφαιριστής, ο οποίος έχει αγωνιστεί στην Α΄ Εθνική με τoν Πανιώνιο. Έχει ύψος 1,86 μ. και αγωνιζόταν σαν Σέντερ Φορ(CF).

## Βιογραφικό
Ο Τόμας Όραβετς γεννήθηκε στις 3 Ιουλίου 1980 στην πόλη Ζιλίνα στη ΒΔ Σλοβακία. Ως το 2002 αγωνιζόταν με επιτυχία σε ομάδες της πατρίδας του. Από το 2002 ως το 2004 έπαιξε στην Τσεχία και την περίοδο 2004-05 στην αυστριακή Αντμίρα Βάκερ. Την επόμενη σεζόν αγωνίστηκε στον Πανιώνιο στον α΄ γύρο και στη συνέχεια μεταγράφηκε στην πορτογαλική Μποαβίστα. Το 2006 επέστρεψε στη Σλοβακία, στην Αρτμέντια Πετρζάλκα, με την οποία αναδείχθηκε πρώτος σκόρερ στο πρωτάθλημα. Τη σεζόν 2009-10 αγωνίστηκε στη Ζιλίνα, την ομάδα της γενέτειράς του.

Ο Όραβετς έχει αγωνιστεί στην εθνική Σλοβακίας 13 φορές. O Σλοβάκος επιθετικός συνολικά σκόραρε στην καριέρα του 120 γκολ για λογαριασμό πολλών ομάδων ανά τον κόσμο. Συνολικά πήρε 28 κίτρινες κάρτες στην καριέρα του, αλλά καμία κόκκινη.

Ο Τόμας αποφάσισε να "κρεμάσει τα παπούτσια του" την 1 Ιουλίου του 2019 παίζοντας για λογαριασμό της Αυστριακής ομάδας SC Marchtrenk.

## Καριέρα

## Τίτλοι - Διακρίσεις

* Πρώτος σκόρερ πρωταθλήματος Σλοβακίας: 2006-07.
* Πρωτάθλημα Σλοβακίας: 2008
* Κύπελλο Σλοβακίας: 2008

## Παραπομπές


## Εξωτερικές πηγές

* http://www.soccerbase.com/players_details.sd?playerid=21650 
* http://www.national-football-teams.com/v2/player.php?id=6129
* http://www.fcartmedia.sk/index.php?co=1&id=251&PHPSESSID=810da015f52bec220756aa95ffc4b3d4
* http://www.slovakfutball.com/futbalisti1/oravec.htm 
* http://www.zerozero.pt/uk/jogador.php?epoca_id=135&id=4842&menu=0
* https://web.archive.org/web/20070927225251/http://www.admirazone.com/bl_spieler_bild_0405.php?farbe=rot&spieler=15

Κατηγορία:Σλοβάκοι ποδοσφαιριστές
Κατηγορία:Ποδοσφαιριστές Πανιωνίου
ο
Κατηγορία:Ποδοσφαιριστές Γκουϊτζόου Ρενχέ ΦΚ
Κατηγορία:Ποδοσφαιριστές Μποαβίστα
Κατηγορία:Ποδοσφαιριστές ΦΚ Πετρζάλκα 1898
Κατηγορία:Ποδοσφαιριστές ΦΚ Αντμίρα Βάκερ Μέντλινγκ
Κατηγορία:Ποδοσφαιριστές ΜΣΚ Ζίλινα
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Ένωσις Νέων Παραλιμνίου
Κατηγορία:Ξένοι ποδοσφαιριστές στην Κύπρο
Κατηγορία:Ξένοι ποδοσφαιριστές στην Ελλάδα
Εθνική ΗΠΑ (ποδόσφαιρο ανδρών)

Η **εθνική ομάδα ποδοσφαίρου ανδρών των ΗΠΑ** είναι το αντιπροσωπευτικό συγκρότημα των Ηνωμένων Πολιτειών στις ποδοσφαιρικές διοργανώσεις ανδρών.

Μολονότι το ποδόσφαιρο στις ΗΠΑ δεν είναι τόσο δημοφιλές όσο στον υπόλοιπο κόσμο, η εθνική ομάδα της χώρας θεωρείται ως ανερχόμενη δύναμη του παγκοσμίου ποδοσφαίρου - τα τελευταία χρόνια η FIFA την κατατάσσει συχνά πρώτη στους στατιστικούς πίνακες της Ποδοσφαιρικής Συνομοσπονδίας Βόρειας - Κεντρικής Αμερικής και Καραϊβικής (CONCACAF) και στην πρώτη εικοσάδα όλων των συνομοσπονδιών. Οι μεγαλύτερες διακρίσεις της ομάδας έχουν έλθει στο Χρυσό Κύπελλο (το πρωτάθλημα της CONCACAF), το οποίο από το 1991 έχει κατακτήσει 4 φορές, ενώ άλλες 3 έφτασε στον τελικό.

Σε παγκόσμιο επίπεδο η Εθνική ΗΠΑ συγκαταλέγεται στις 13 ομάδες που συμμετείχαν στο παρθενικό Μουντιάλ της Ουρουγουάης το 1930, έφτασε μάλιστα μέχρι τα ημιτελικά, όπου αποκλείσθηκε από την Αργεντινή - αν και οι στατιστικές της ΦΙΦΑ μετά το 1986 την αναφέρουν ως τρίτη, δεν είναι εξακριβωμένο εάν υπήρξε μικρός τελικός. Κατά τα άλλα η παρουσία της στα Παγκόσμια Κύπελλα υπήρξε αναιμική - είτε δεν προκρινόταν στην τελική φάση, είτε αποκλειόταν μετά τους πρώτους αγώνες της. Καλύτερη επίδοσή της (μετά την Ουρουγουάη) είναι στο Μουντιάλ του '94, το οποίο έλαβε χώρα στις ΗΠΑ, όπου έφθασε μέχρι τα προημιτελικά.

Η ομάδα έχει στο  της ακόμα μια δεύτερη και μια τρίτη θέση στην Ολυμπιάδα του Σεντ Λιούις (1904). Το συγκεκριμένο τουρνουά δεν ανήκε στο επίσημο καλεντάρι των Αγώνων και συμμετείχαν μόλις τρεις ομάδες, μία από τον Καναδά και δύο από τις ΗΠΑ. Παρόλα αυτά η Διεθνής Ολυμπιακή Επιτροπή αναγνώρισε αργότερα το τουρνουά ως ολυμπιακό γεγονός και απένειμε αναδρομικά μετάλλια στους συμμετέχοντες.

## Διακρίσεις

* Ολυμπιακοί Αγώνες
: 2η και 3η θέση: 1904 (αναδρομικά)

* Παγκόσμιο Κύπελλo
: 3η θέση: 1930 (αμφισβητείται)

* Κύπελλο Συνομοσπονδιών
: Φιναλίστ: 2009
: 3η θέση: 1992, 1999

* Πρωτάθλημα - Χρυσό Κύπελλο CONCACAF
: Πρωταθλητές: 1991, 2002, 2005, 2007
: Φιναλίστ: 1993, 1998, 2009. Μία ακόμα φορά έχει καταταγεί 2η χωρίς να διεξαχθούν αγώνες (1989).
: 3η θέση: 1996, 2003

## Παραπομπές

## Εξωτερικοί σύνδεσμοι

* Επίσημος ιστοχώρος
* Αρχείο αποτελεσμάτων 1885–1979
* Αρχείο αποτελεσμάτων 1980–σήμερα
* Σύνδεσμος ποδοσφαιριστών της Εθνικής ΗΠΑ
Βιτάλης Παπαδόπουλος

Ο **Βιτάλης Βλαδιμήροβιτς Παπαδόπουλος** (ρωσ. Виталий Владимирович Пападопуло - Vitali Vladimirovich Papadopulo) (γεν. 1963) είναι Ρώσος παλαίμαχος ποδοσφαιριστής και νυν προπονητής με ελληνική καταγωγή. Με ύψος 1,77 μ., αγωνιζόταν στο κέντρο και την επίθεση. Τη σεζόν 1993-94 αγωνίστηκε στην Α΄ Εθνική με τoν Πανιώνιο χωρίς ιδιαίτερη επιτυχία.

## Βιογραφικό

Ο Βιτάλης Παπαδόπουλος γεννήθηκε στις 19 Φεβρουαρίου 1963 στη Ρωσία, στην περιοχή Ροστόφ στον Ντον και έπαιξε ποδόσφαιρο από το 1981 ως το 1998 σε μικρομεσαίες ομάδες της Ρωσίας και της Ουκρανίας. Συνολικά σε πάνω από 450 ματς σημείωσε περισσότερα από 140 γκολ. Δύο φορές προσπάθησε να παίξει σε ομάδα από χώρα εκτός της πρώην ΕΣΣΔ, το 1991 στη Φινλανδία και το 1993 στην Α΄ Εθνική με τoν Πανιώνιο, μα δεν κατάφερε να καθιερωθεί.

Όταν σταμάτησε να αγωνίζεται έγινε προπονητής και από το 2006 εργάζεται στην Μπατάισκ, ομάδα β΄ κατηγορίας της Ρωσίας.

## Καριέρα

### Ως ποδοσφαιριστής

* 1981-1983: ΣΚΑ Ροστόφ του Δον: 38 (1)
* 1983-1987: Ρόστσελμας Ροστόφ: 154 (66)
* 1988-1989: ΣΚΑ Ροστόφ του Δον: 80 (33)
* 1990: Ρόστσελμας Ροστόφ: 34 (7)
* 1991: ΑΠΚ Αζόφ: 1 (1)
* 1991: Πάλο Λίροτ (Φινλανδία): 9 (1)
* 1991-1992: Κρίσταλ Χερσώνας: 13 (3)
* 1992: Λοκομοτίβ Νίζνι Νόβγκοροντ: 11 (0)
* 1993-94: Πανιώνιος: 1 (0)
* 1994-1996: Ρόστσελμας Ροστόφ: 51 (3)
* 1997-1998: Τορπέντο Αρζάμας: 60 (26)
** **ΣΥΝΟΛΟ: 452 αγώνες (141 γκολ)**

### Ως προπονητής

* 2006: Μπατάισκ (βοηθός)
* 2007-2008: Μπατάισκ-2007
* 2009-: Μπατάισκ-2007

## Παραπομπές


Κατηγορία:Ρώσοι ποδοσφαιριστές
Κατηγορία:Έλληνες ομογενείς ποδοσφαιριστές
Κατηγορία:Ποδοσφαιριστές Πανιωνίου
π
π
Κατηγορία:Ποδοσφαιριστές ΦΚ ΣΚΑ Ροστόφ
Κατηγορία:Ποδοσφαιριστές ΦΚ Ροστόφ
Κατηγορία:Ποδοσφαιριστές Πρέμιερ Λιγκ Ρωσίας
Σωματάς Ρεθύμνης

Ο ** Σωματάς** είναι ημιορεινός οικισμός της Κοινότητας Αρμένων του Δήμου Ρεθύμνης στην Περιφερειακή Ενότητα Ρεθύμνου της Κρήτης και σε απόσταση 10 χιλιομέτρων από το Ρέθυμνο.

## Ιστορία
Το χωριό αναγράφεται στις απογραφές του 16ου αιώνα. Επί Τουρκοκρατίας το χωριό κατοικήθηκε από πολλούς Τούρκους αγάδες. Στο παραπλήσιο λεγόμενο "Φαράγγι του Σωματά" κατά την Κρητική Επανάσταση (1895-1898) συνήφθη στις 4 Αυγούστου 1897 η ομώνυμη μάχη μεταξύ Κρητών και Οθωμανών.

Σήμερα στον Σωματά υφίσταται Λαογραφικό μουσείο και σχολείο που λειτουργεί ως πολιτιστικό κέντρο. Στον Σωματά υπάρχει ο ενοριακός ναός του Αγίου  Γεωργίου, αναγεννησιακού ρυθμού. Εκκλησιαστικά υπάγεται στην Ζ΄ Αρχιερατική Περιφέρεια της Ιεράς Μητροπόλεως Ρεθύμνης και Αυλοποτάμου, της Εκκλησίας της Κρήτης.

## Δημογραφικά στοιχεία

## Εξωτερικοί σύνδεσμοι
*Ο Σωματάς στην ιστοσελίδα του Δήμου  

## Παραπομπές


Κατηγορία:Χωριά της περιφερειακής ενότητας Ρεθύμνης
Κατηγορία:Δήμος Ρεθύμνης
Μεσιέ 49

Ο **Μεσιέ 49** (γνωστός και ως *Μ49* και *NGC 4472*) είναι μεγάλος ελλειπτικός ή φακοειδής γαλαξίας Σίφερτ τύπου 2 σε απόσταση περίπου 60 εκατομμυρίων ετών φωτός στον αστερισμό της Παρθένου. Είναι ένας από τους μεγάλους ελλειπτικούς γαλαξίες του σμήνους της Παρθένου μαζί με τους Μεσιέ 60 και Μεσιέ 87.

## Ιστορικό
Ο Μεσιέ 49 ανακαλύφθηκε το 1771 από τον Τσαρλς Μεσσιέ. Ήταν ο πρώτος γαλαξίας από το σμήνος της Παρθένου που ανακαλύφθηκε και ο δεύτερος γαλαξίας που ανακαλύφθηκε και δεν ανήκει στην τοπική ομάδα γαλαξιών μετά τον Μεσιέ 83.

Το 1969 ανακαλύφθηκε ένας πιθανός υπερκαινοφανής αστέρας στον Μεσιέ 49, ο 1969Q.

## Χαρακτηριστικά
Ο Μεσιέ 49 είναι ο λαμπρότερος γαλαξίας στο σμήνος της Παρθένου με λαμπρότητα 8,5, η οποία αντιστοιχεί σε απόλυτο μέγεθος -22,8, αν βρίσκεται σε απόσταση 60 MLy. Αν έχει φαινόμενο μέγεθος 9,5' τότε έχει διάμετρο στον μεγαλύτερο άξονα 160.000 έτη φωτός. Παλιότερες μελέτες έδειχναν ότι μπορεί να είναι βαρύτερος από τον Μεσιέ 87, αλλά ο Μεσιέ 87 πρέπει να είναι πιο πυκνός. Υπολογίζεται ότι έχει 6300 ± 1900 σφαιρωτά σμήνη αστέρων. Είναι μία ισχυρή ραδιοπηγή και πηγή ακτίνων Χ.

## Κοντινοί γαλαξίες
Ο NGC 4467 βρίσκεται σε απόσταση 4,2 λεπτά της μοίρας από τον Μεσιέ 49, ενώ λίγο μακρύτερα είναι ο UGC 7636, ένας ακανόνιστος γαλαξίας. Σε απόσταση 10,5 λεπτών της μοίρας βρίσκεται ο παράξενος γαλαξίας NGC 4470.

## Παραπομπές


## Εξωτερικοί σύνδεσμοι

* SEDS: Elliptical Galaxy M49
* Black hole found in a star cluster in M49

Κατηγορία:Ελλειπτικοί γαλαξίες
Κατηγορία:Ενεργοί γαλαξίες
Κατηγορία:Σμήνος της Παρθένου
49
4472
Κατηγορία:Παρθένος (αστερισμός)
41220
07629
134
Χουάν Μαρτίν Παρόδι

Ο **Χουάν Μαρτίν Παρόδι** (ισπ. Juan Martín Parodi González) (γεν. 1974) είναι διεθνής ποδοσφαιριστής από την Ουρουγουάη, ο οποίος έχει αγωνιστεί στην Αργεντινή, στο Μεξικό, στην Παραγουάη, στην Κολομβία και στην Ελλάδα, στην Α΄ Εθνική με τoν Πανιώνιο και στη Β΄ Εθνική με τον Ολυμπιακό Βόλου. Έχει ύψος 1,71 μ. και αγωνίζεται στη μεσαία γραμμή.

## Βιογραφικό

Ο Παρόδι γεννήθηκε στις 22 Σεπτεμβρίου 1974 στο Παϊσαντού (Paysandú), την τρίτη μεγαλύτερη πόλη της Ουρουγουάης. Ξεκίνησε να παίζει επαγγελματικό ποδόσφαιρο το 1993 στη Νασιονάλ Μοντεβιδέο. Από το 1997 ως το 2003 περιπλανήθηκε σε διάφορες ομάδες στην Αργεντινή και στο Μεξικό. Τη σεζόν 2003-04 αγωνίστηκε στον Πανιώνιο. Με 7 γκολ σε 25 ματς ήταν ο πρώτος σκόρερ της ομάδας, που τερμάτισε στην 6η θέση κερδίζοντας μια θέση στο Κύπελλο ΟΥΕΦΑ της επόμενης σεζόν και έφτασε ως τα προημιτελικά του Κυπέλλου Ελλάδος. Τα έξι από τα επτά γκολ σημειώθηκαν εκτός έδρας και βοήθησαν την ομάδα του να πάρει πολύτιμες νίκες ή ισοπαλίες. Μεταξύ αυτών περιλαμβάνεται και η εκτός έδρας νίκη επί της ΑΕΚ με 1-0, με δικό του γκολ στο 80΄, στις 7 Φεβρουαρίου 2004. Την επόμενη σεζόν αγωνίστηκε σε 12 ματς πρωταθλήματος ως το Δεκέμβριο του 2004 καθώς και στα ματς του Κυπέλλου ΟΥΕΦΑ.

Ακολούθως, επέστρεψε στη Νότιο Αμερική, στην Ολίμπια Ασουνθιόν της Παραγουάης. Τα επόμενα χρόνια αγωνίστηκε μεταξύ άλλων στο Ντουμπάι και στην Κολομβία και τον Ιανουάριο του 2009 ήρθε πάλι στην Ελλάδα να αγωνιστεί στον Ολυμπιακό Βόλου, στη Β΄ Εθνική ως το τέλος της σεζόν.

### Στην εθνική

Το 2004 κλήθηκε στην εθνική Ουρουγουάης για τα ματς του Κόπα Αμέρικα, στο οποίο αγωνίστηκε σε τρία ματς και κατέκτησε με τη χώρα του την 3η θέση.

## Καριέρα

## Τίτλοι-Διακρίσεις

* Κόπα Αμέρικα 2004: 3η θέση (χάλκινο μετάλιο)

## Εξωτερικοί σύνδεσμοι

* http://www.rsssf.com/tablesg/grk04.html
* http://www.rsssf.com/tablesg/grk05.html
* http://www.national-football-teams.com/v2/player.php?id=8398

Κατηγορία:Ουρουγουανοί ποδοσφαιριστές
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Ολυμπιακού Βόλου
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Ουρουγουάης
Κατηγορία:Ποδοσφαιριστές Κόπα Αμέρικα 2004
Κατηγορία:Ποδοσφαιριστές Κλουμπ Ατλέτικο Κολόν
Κατηγορία:Ποδοσφαιριστές Κλουμπ Ολίμπια
Κατηγορία:Ποδοσφαιριστές Ουρακάν ντε Τρες Αρόγιος
Κατηγορία:Ποδοσφαιριστές Κλουμπ ντε Φούτμπολ Σακατεπέκ
Κατηγορία:Ποδοσφαιριστές Αλ Αχλί Ντουμπάι
Κατηγορία:Ποδοσφαιριστές Ντεφενσόρ Σπόρτινγκ Κλουμπ
Κατηγορία:Ποδοσφαιριστές Ντεπορτίβο Εσπανιόλ
Κατηγορία:Ποδοσφαιριστές Τόρος Νέσα
Κατηγορία:Ξένοι ποδοσφαιριστές στην Ελλάδα